Ματθίλδη του Μπουρμπόν

Η Ματθίλδη του Μπουρμπόν, γαλλικά: Mahaut de Bourbon‎ (π. 1165/69 – 18 Ιουνίου 1228) από τον Οίκο των Βουρβόνων ήταν Γαλλίδα ευγενής, που ήταν η κυρίαρχη κυρία του Μπουρμπόν από το 1171 μέχρι το τέλος της.

 Ήταν το μοναδικό παιδί του Aρσιμπάλντ του Μπουρμπόν (γιου του Αρσαμπώ Ζ΄ του Μπουρμπόν]] και της συζύγου του Aλίξ (ή Aδελαΐδας) της Βουργουνδίας, κόρης του Εύδη Β΄ δούκα της Βουργουνδίας. Γεννήθηκε στο δεύτερο μισό της δεκαετίας του 1160. Ο πατέρας της, ο κληρονόμος του Μπουρμπόν, απεβίωσε το 1169, χωρίς να κληρονομήσει ποτέ την κυριότητα. Ο παππούς της, Aρσαμπώ Ζ΄, απεβίωσε το 1171. Η Ματθίλδη, ως το μοναδικό του επιζόν εγγόνι, τον διαδέχθηκε. Πριν από το 1183, παντρεύτηκε τον Γκωσέ Δ΄ του Βιέν, κύριο του Σαλέν. Αφού επέστρεψε από την Γ΄ Σταυροφορία, μάλωναν συχνά. Στο τέλος έγινε βίαιος και την είχε κλειδωμένη. Αυτή κατέφυγε στο κτήμα της γιαγιάς της στην Καμπανία . Κατά τη διάρκεια της διαφυγής της, φέρεται να χρησιμοποίησε επίσης βία, και γι' αυτό αφορίστηκε από τον αρχιεπίσκοπο του Μπουρζ Ανρί ντε Συλύ. Αφού έφτασε στην Καμπανία, ζήτησε από τον πάπα Σελεστίνο Γ' διαζύγιο από τον σύζυγό της, με το επιχείρημα ότι ο Γκωσέρ Δ' και εκείνη ήταν στενοί συγγενείς, και ότι, ως εκ τούτου, ο γάμος ήταν άκυρος. Ο πάπας ανέθεσε στους επισκόπους του Ωτύν και του Tρουά, και στον ηγούμενο του Moντιέ-αν-Αργκόν να ερευνήσουν τον ισχυρισμό της. Αυτοί οι άνδρες διαπίστωσαν ότι η Ματθίλδη και ο σύζυγός της ήταν 3α εξαδέλφια, καθώς και οι δύο ήταν δισέγγονα του Γουλιέλμου Β' κόμη της Βουργουνδίας, και ότι, ως εκ τούτου, ο ισχυρισμός της -ότι ήταν πολύ στενοί συγγενείς- ήταν δικαιολογημένος. Ο πάπας έδωσε το διαζύγιο και επίσης ήρε τον αφορισμό. Τον Σεπτέμβριο του 1196, μόνο λίγους μήνες μετά το διαζύγιό της, παντρεύτηκε τον Γκυ Β΄ κύριο του Νταμπιέρ. Έτσι το Μπουρμπόν περιήλθε στον Οίκο του Νταμπιέρ. Αυτός ο γάμος κράτησε 20 χρόνια: αυτός απεβίωσε το 1216. Η Ματθίλδη απεβίωσε δώδεκα χρόνια μετά τον σύζυγό της. Μετά το τέλος της, η Μαργαρίτα, η κόρη της από τον 1ο της γάμο, διεκδίκησε την κυριότητα του Μπουρμπόν. Ο Γκυ Β΄ είχε αρχικά αναγνωρίσει τη Mαργαρίτα ως κληρονόμο του Μπουρμπόν, ωστόσο αργότερα διεκδίκησε την κυριότητα για τον μεγαλύτερο γιο του, Aρσαμπώ Η΄. Τελικά επικράτησε ο Aρσαμπώ Η΄. Παντρεύτηκε τον Γκωσέρ Δ' του Βιέν, κύριο του Σαλίν. Μαζί απέκτησαν: Μαργαρίτα του Βιέν (π. 1190/95 – π. 1259), παντρεύτηκε πρώτα τον Γουλιέλμο Γ΄ του Φορκαλκιέ, και αργότερα παντρεύτηκε τον Ζοσεράν κύριο του Μπρανσιόν.Ο 2ος σύζυγος της Ματθίλδης ήταν ο Γκυ Β΄ κύριος του Νταμπιέρ. Μαζί του απέκτησε: Aρσαμπώ Η΄ (1189–1242), κύριος του Μπουρμπόν. Γουλιέλμος Β' (1196-1231), νυμφεύτηκε τη Μαργαρίτα Β', κόμισσα της Φλάνδρας και του Αινώ (απεβ. 1280), κόρη του Λατίνου αυτοκράτορα Βαλδουίνου Α' της Κωνσταντινούπολης. Φιλίππη (απεβ. 1223), νυμφεύτηκε το 1205 με τον Γκιγκ Δ΄ κόμη του Φορέ (απεβ. 1241). Γκυ του σαιν-Ζυστ (απεβ. 22 Μαρτίου 1275) . Μαρία, παντρεύτηκε πρώτα το 1201 με τον Ερβέ του Βιερζόν, αργότερα παντρεύτηκε το 1220 με τον Ερρίκο Α΄ του Συλύ . Ματίλντα, παντρεύτηκε τον Γκιγκ Ε΄ του Φορέ . Theodore Evergates: The aristocracy in the County of Champagne, 1100–1300, University of Pennsylvania Press, Philadelphia, 2007,(ISBN 978-0-8122-4019-1), σελ. 117, 217, 343 ( Μερικώς διαδικτυακά ). Devailly, Guy (1973). Le Berry du X siecle au milieu du XIII (in French). Mouton & Co.